
    REPUBLIKA HRVATSKA
 TRGOVAČKI SUD U SPLITU             			      Broj: 14. St-2416/2015.
                 Sukoišanska 6.
               21 000  S P L I T



R E P U B L I K A   H R V A T S K A

R J E Š E N J E


	Trgovački sud u Splitu, po sudcu Jozi Ćaleta, u predstečajnom postupku po prijedlogu Predlagatelja: Milan Jukić, Podstrana, Starčevićeva 26., OIB: 86851970527., vlasnik Ugostiteljskog obrta ZALOGAJNICA, Split, R. Boškovića 27., radi otvaranja predstečajnog postupka nad imovinom istog kao dužnika pojedinca, dana 26. veljače 2016. godine, izvanraspravno,

r i j e š i o    j e

          Odbacuje se prijedlog Predlagatelja Milana Jukića, iz Podstrane, Starčevićeva 26., OIB: 86851970527., vlasnika Ugostiteljskog obrta ZALOGAJNICA CALYPSO, Split, R. Boškovića 27., za otvaranje predstečajnog postupka nad imovinom istog kao dužnika pojedinca.

Obrazloženje

Uvodno i u izrijeci ovog rješenja  navedeni Predlagatelj (i kao Dužnik), prijedlogom (dalje: Prijedlog) dostavljenim Sudu neposredno iz ruke dana 01. prosinca 2015. godine, predložio je Sudu otvoriti (i provesti) predstečajni postupak nad imovinom istog kao predstečajnim Dužnikom, ističući kako kod istog postoji predstečajni razlog prijeteće nesposoban za plaćanje zbog reinvestiranja u postojeći objekt. Kako je Prijedlog bio nepotpun a nisu predujmljeni ni troškovi predstečajnog postupka, to ga je Sud zaključkom od 11. prosinca 2015. godine pozvao, u roku od osam dana nakon isteka osmog dana od dana objave zaključka na mrežnoj stranici e-Oglasna ploča sudova, dostaviti nedostajuću dokumentaciju te platiti predujam za troškove postupka, sve temeljem članaka 31. i 28., Stečajnog zakona ( Narodne novine, br. : 71/15., dalje : SZ). Predlagatelj je upozoren na posljedice nepostupanja po zaključku Suda, tj., kako će Sud u tom slučaju Prijedlog odbaciti. 

Navedeni zaključak je Predlagatelj primio preko e-Oglasne ploče Suda dana tridesetog siječnja 2016. godine-istekom osmog dana od dana objave na e-Oglasnoj ploči Suda (a i osobno dana sedamnaesti, 17., prosinca 2015. godine). Zaključak je objavljen na e-Oglasnoj ploči Suda dana 22. siječnja 2016. godine. Rok za udovoljenju zaključku je istekao dana 8. veljače 2016. godine (7. veljače je bila nedjelja).

Međutim, niti u ostavljnom roku od  osam dana a niti do donošenja ovog rješenja, Predlagatelj nije udovoljio nalogu Suda iz navedenog zaključka. 

	Člankom 31., stavak 3., SZ, propisano je kako će sud odbaciti prijedlog za otvaranje predstečajnog postupka ako podnositelj prijedloga ne dopuni prijedlog u skladu s uputom suda a i člankom 28., stavak 3., SZ, propisano je kako će sud odbaciti prijedlog za otvaranje predstečajnog postupka ako podnositelj prijedloga nije uplatio predujam za troškove postupka.

Sukladno navedenim odredbama SZ, Sud je riješio kao u izrijeci rješenja.


U Splitu, 26. veljače 2016. godine.



                                 	                                                                       S U D A C:
                
                                                                                                       Jozo Ćaleta, v.r.,
                



POUKA O PRAVNOM LIJEKU:  Protiv ovog rješenja može izjaviti žalbu osoba koja ima pravni interes. Žalba se izjavljuje u roku od osam (8.) dana nakon proteka osmog dana od dana objave rješenja na e-Oglasnoj ploči ovog Suda, podnosi se ovom Sudu u tri primjerka a o žalbi u drugom stupnju odlučuje Visoki trgovački sud Republike Hrvatske u Zagrebu.



DNA:

1.  e-Oglasna ploča  Suda – rok: 20. dana,
2.  Spis.


    
Split, 26. veljače 2016. godine.                                      
                                                                                         S U D A C:
                                                                                         Jozo Ćaleta,

